கேள்வி: நிக்கோபார் பெரும் புறா பற்றி நீங்கள் என்ன அறிந்துள்ளீர்கள்?
பதில்: நிக்கோபார் பெரும் புறா (''Nicobar imperial pigeon'')(''துகுலா'' ''நிக்கோபாரிகா'') என்பது புறா குடும்பத்தில் உள்ள பறவை சிற்றினமாகும். இது நிக்கோபார் தீவுகள் மட்டுமே காணப்படும் அகணிய உயிரி. இதன் இயற்கையான வாழிடம் (சூழலியல்) மிதவெப்பமண்டல அல்லது வெப்பமண்டல ஈரமான தாழ் நிலக் காடு மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். இந்த சிற்றினம் முன்பு பெரிய பச்சைப் புறா (''துகுலா ஏனியா'') துணையினம் கருதப்பட்டது. மற்ற அனைத்து பெரிய பச்சைப் புறா துணையினங்களுடன் ஒப்பிடும்போது, இறகுகள் மற்றும் குரல்வளம் இரண்டிலும் உள்ள தனித்த வேறுபாடுகளின் அடிப்படையில் இது இப்போது ஒரு தனி சிற்றினமாகக் கருதப்படுகிறது.